N1 gesluit toe voertuie ná ongeluk begin brand | Maroela Media
Twee persone is Woensdag op die N1 naby die Allandale-afrit in Midrand oorlede toe 'n brand ná 'n ongeluk uitgebreek het.
Ross Campbell, woordvoerder van ER24, het gesê 'n vragmotor en twee motors was in die ongeluk betrokke. "Paramedici het omstreeks 15:00 by die toneel opgedaag waar die drie voertuie in ligte laaie gestaan het. Stad Johannesburg se brandweer was ook op die toneel. Die brand het al drie voertuie verwoes."
Die bestuurders van die twee motors het ernstige brandwonde opgedoen en is op die toneel dood verklaar.
Die bestuurder van die vragmotor, 'n man in sy 40's, het geringe beserings opgedoen. "Hy is na 'n nabygeleë hospitaal geneem."
Die noordelike en suidelike bane van die snelweg is vir verkeer gesluit.
Die polisie en Johannesburgse metropolisie stel verder ondersoek in.
Darem net te veel vragmotors deesdae in ongelukke betrokke. Ek kry die idee dat hul bestuursopleiding substandaard is.
Iemand behoort die feit te ondersoek dat in elke tweede ongeluk, 'n voertuig aan die brand slaan. Waarvan word motors se petroltenks deesdae gemaak? Sagte plastiek?
Hoekom is daai vragmotor in die middel van die pad? Hy is mos veronderstel om heel links te gewees het. Oooh skies ekt vergeet vrag motors mag mos ry net waar hulle wil op die snelweg kyk bietjie as mens van menlyn na centurion ry hoeveel vragmotors in die verbygaan baan ry waar daar duidelik wys hulle mag nie daar ry nie. Sterkte aan die famielies wat hulle geliefdes verloor het.
As daaglikse gebruiker van die snelweg , kan ek getuig van die roekelose bestuurders van swaarvoertuie.
Spoedperk van 80 km/h word nie gehandhaaf nie.
Verkeerspersoneel totaal onvoldoende.
Vragmotor bestuurders en taxi's uiters onverskillig, dink mos die paaie behoort aan hulle, tree strenger op teen die eienaars sodat die bestuurders van vragmotors en taxi's beter opleiding kry.